Seisely

I Seisely na Repoblikan' i Seisely firenena tamba-nosy ahitana nosy miisa 115 ao amin' ny Ranomasimbe Indiana, ao atsimo-atsinanan' i Afrika, (1 600 km avy ao Kenia), ary ao avaratra-atsinanan' i Madagasikara. Mirefy 454 km² ny velarany. Atao hoe Seiseloà ny vahoakan' ity firenena ity. Mitambatra ho firenena ireo nosy kely ireo ary ao amin' ny nosy Mahé no misy an' i Victoria renivohitra. Atao hoe Seychelles na Republic of Seychelles, izy amin' ny teny anglisy, fa Sesel na Repiblik Sesel, kosa amin' ny teny kreôly seiseloà, atao hoe Seychelles na République des Seychelles amin' ny teny frantsay. Zanatany britanika i Seisely. Mpikambana ao amin' ny Commonwealth sy ao amin' ny Francophonie izy. Telo ny fiteny ôfisialin' i Seisely, dia ny fiteny kreôly seiseloà, ny fiteny frantsay ary ny fiteny anglisy. Jeôgrafia Misy nosy 42 - ireo "nosy anatiny" - mahasahana ny 45 %-n'ny velarany manontolo (244 km²), saingy mahafaoka ao anatiny ny 98 %-n' ny mponin' i Seisely. Ao koa ireo "nosy granitika" miisa 40 izay saika manodidina ny nosy Mahé avokoa. Feno harambato ny ankamaroany ary tery ny morontsirak' ireo nosy ireo. Ny lehibe indrindra amin' izy ireo dia: i Mahé, ny lehibe indrindra, manana velarana 142 km² ary ao no misy ny renivohitra Victoria; ny nosy Praslin; ny nosy Silhouette; ny nosy La Digue; ny nosy Frégate; ny nosy Curieuse; ny nosy Île du Nord. Ao koa ny nosy roa any avaratra dia: ny Île aux Oiseaux sy ny Île de Denis Tantara Mponina Tsy nisy ny tena mponina tompon-tany tao Seisely. Taranaky ny mpifindra monina eorôpeana, sinoa, indiana ary afrikana ny ankabeazany. Ny finoana kristiana, indrindra ny katôlisisma no arahin' ny ankamaroan' ny mponina. Toekarena Ny fizahan-tany no tena iankinan' ny toekaren' i Seisely. Mandroso be ihany koa ny fanjonoana amin' ny fomba maoderina. Ny Port-Victoria no anisan' ny seranana lehibe amin' ny fanondranana trondro ao amin' ny Ranomasimbe Indiana. Misy ao an-toerana ny ozinina mpanao ny trondro am-boaty. Mivarotra solitany koa i Seisely. Fitantanan-draharaha I Seisely dia ahitana distrika 23. Anse aux Pins Anse Boileau Anse Étoile Anse Louis Anse Royale Baie Lazare Baie Sainte-Anne Beau Vallon Bel Air Bel Ombre Cascade Glacis Grand' Anse Grand' Anse La Digue La Rivière Anglaise Mont Buxton Mont Fleuri Plaisance Pointe La Rue Port Glaud Saint-Louis Takamaka Jereo koa Firenena ao Afrika: Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe Kôntinenta eto an-tany Afrika Amerika (Amerika Avaratra - Amerika Atsimo) Azia Eorôpa Ôseania Antarktika Rohy ivelany ((fr)) sokajy Seisely ao amin'ny dmoz ((fr)) http://www.tlfq.ulaval.ca/axl/afrique/seychel.htm Archived Aprily 27, 2002 at the Wayback Machine ((fr)) Saritanin'i Seychelles Archived Martsa 12, 2007 at the Wayback Machine Loharano sy fanamarihana